Vi er generelt glade for gode billeder og videoer – gerne uploadet til Facebook, Instagram eller andre sociale medier. Men det er især vigtigt for os, at showet er en helt særlig oplevelse for hver enkelt tilskuer. Derfor er det ikke tilladt at tage billeder med spejlreflekskameraer eller andre kameraer med udskiftelige objektiver. Det samme gælder for optagelse af film med professionelle kameraer (fx videokamera) Tablets (fx iPad eller Samsung Galaxy tablet) er heller ikke tilladt i arenaen. Det kan genere tilskuerne omkring dig, at du tager billeder eller optager video.
Vær desuden opmærksom på, at det kun er tilladt at tage billeder til privat brug, ikke til professionel brug. Medlemmer af pressen kan få et pressekort hos vores PR-team.
Det er under ingen omstændigheder tilladt at bruge blitz, da det kan skræmme hestene.